**Az előterjesztést megtárgyalta:**

* Jogi és Társadalmi Kapcsolatok Bizottsága

*A határozati javaslatot törvényességi*

*szempontból megvizsgáltam:*

*/: Dr. Károlyi Ákos :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2016. június 9-i ülésére**

**Javaslat a Berzsenyi Dániel Megyei és Városi Könyvtár**

**Alapító okiratának módosítására**

Szombathely Megyei Jogú Város Közgyűlésének Jogi és Társadalmi Kapcsolatok Bizottsága a 197/2015. (VI.16.) JTKB számú határozatában hozzájárult, hogy a Berzsenyi Dániel Megyei és Városi Könyvtár (a továbbiakban: Könyvtár) szolgáltatását a Perinti fiókkönyvtárában (a továbbiakban: Fiókkönyvtár) megszüntesse.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 68. § (3) bekezdése értelmében a kultúráért felelős miniszter előzetesen véleményezi a megyei könyvtár alapítói okiratát, továbbá a 69.§ d) pont értelmében véleményezési jogot gyakorol a megyei könyvtárak átszervezése vagy megszüntetése esetén. A kultúráért felelős miniszter jogkörében eljárva jóváhagyta a Perinti fiókkönyvtár megszüntetését, továbbá a Könyvtár alapító okiratának módosítását.

Fentiek alapján, továbbá a hatályos Alapító okirat elkészítésére vonatkozó rendelkezések miatt szükséges a Könyvtár Alapító okiratának módosítása. A Könyvtár Módosító okiratát az előterjesztés 1. számú melléklete, a módosításokkal egységes szerkezetbe foglalt Alapító okiratot az előterjesztés 2. számú melléklete tartalmazza.

Kérem a Tisztelt Közgyűlést, hogy az előterjesztést megtárgyalni, és a határozati javaslatot jóváhagyni szíveskedjék.

**Szombathely, 2016. május „ ”**

**/: Dr. Puskás Tivadar :/**

**HATÁROZATI JAVASLAT**

**……../2016. (VI.9.) Kgy. számú határozat**

1. Szombathely Megyei Jogú Város Közgyűlése az államháztartásról szóló 2011. évi CXCV. törvény 8/A. §. alapján a Berzsenyi Dániel Megyei és Városi Könyvtár Módosító okiratát az előterjesztés 1. számú, a módosítással egységes szerkezetbe foglalt Alapító okiratát az előterjesztés 2. számú melléklete szerinti tartalommal jóváhagyja.
2. A Közgyűlés felhatalmazza a polgármestert az 1. pontban foglalt dokumentumok aláírására.

**Felelős:** Dr. Puskás Tivadar polgármester

Dr. Károlyi Ákos jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

2016. június 20. /a 2. pont vonatkozásában/